stanford-oval/wikipedia huggingface dataset:
תומאזו אלבינוני
מוזיקה והשפעות

אלבינוני כתב כחמישים אופרות, ו-28 מהן הופקו בוונציה בין 1723 ל-1740. עם זאת, כיום הוא נודע בעיקר במוזיקה האינסטרומנטלית שלו, בייחוד בקונצ'רטי לאבוב.
המוזיקה הכלית שלו משכה אליה תשומת לב רבה מצד יוהאן סבסטיאן באך, שכתב שתי פוגות (BWV 946 ו-BWV 951), המבוססות על נושאים של אלבינוני מתוך הטריו סונטות אופוס 1 שלו לשני כינורות ובאסו קונטינואו. באך השתמש גם בבסים של אלבינוני לתרגילי הרמוניה לתלמידיו. קרוב משפחתו של באך, המלחין יוהאן גוטפריד ולתר, עיבד כמה יצירות מאת אלבינוני לעוגב סולו, בדומה למה שעשה באך ליצירות אחדות מאת ויולדי.
רבות מיצירותיו של אלבינוני אבדו במלחמת העולם השנייה, כשהספרייה הממלכתית בדרזדן נהרסה בהפצצת בעלות הברית, ועל כן רק מעט ידוע על חייו ועל המוזיקה שלו מאמצע שנות ה-20 של המאה ה-18 ואילך.
האדאג'ו בסול מינור המפורסם של אלבינוני הוא כאמור שחזור משנת 1945 שעשה רמו ג'אזוטו על פי קטע מפרק איטי של טריו סונאטה, שגילה בין הריסות הספרייה. השימוש המפורסם ביותר ביצירה נעשה בסרט "גליפולי" משנת 1981, שעלילתו מתרחשת במלחמת העולם הראשונה, סביב קרב בשם זה. גם להקת הדלתות הקליטה גרסה אינסטרומנטלית משלה ליצירה בליווי תזמורת, לאלבום "An American Prayer". גם להקת הרוק המתקדם רנסאנס הקליטה גרסה (עם טקסט מושר) ליצירה, וגם שלמה ארצי הקליט גרסה עם מילים המושרות בעברית באלבומו "את ואני" משנת 1975. בערוב השנים עברה היצירה מטאמורפוזה על ידי יוצר מוזיקת ההאוס די ג'יי טיאסטו, שנתן לה אינטרפרטציה עכשווית.
הערות שוליים

↑  תומאזו אלבינוני, אנציקלופדיית בריטניקה
↑  קרולין ג'אנטורו,"רמו ג'אזוטו", מילון גרוב למוזיקה ומוזיקאים אונליין
| --- | --- |
בקרת זהויות :  NLI: 987007279848705171  PLWABN: 9810636956405606  BIBSYS: 90320769  BNE: XX878950  BnF: cb13890645f (data)  CANTIC: a10450397  CiNii: DA06661140  GND: 118644300  ICCU: CFIV078349  ISNI: 0000 0001 2270 4189  LCCN: n80019663  LNB: 000038003  MusicBrainz: 83903121-f611-4875-984c-673ae7173e56  NDL: 00798526  NKC: jn19990000083  NLA: 35633130  NLG: 323895  NLK: KAC199600320  NSK: 000062929  NTA: 070436789  RERO: 02-A000005323  SELIBR: 206360  SNAC: w6q81kh7  SUDOC: 07782492X  Trove: 1022280  VcBA: 495/112119  VIAF: 2655278   WorldCat (עם VIAF): 2655278
עמרי רונן

| --- | --- |
אין תמונה חופשית
 לידה:  11 בנובמבר 1978 (בן 46) אשקלון, ישראל
 מדינה:  ישראל ישראל
 עיסוק:  שדרן רדיו, מדבב
 
עמרי רונן (נולד ב-11 בנובמבר 1978) הוא שדרן רדיו ישראלי.
ביוגרפיה

רונן נולד וגדל באשקלון ולמד במגמת מוזיקה. ב-1997 התגייס לצה"ל, ושירת בגלי צה"ל. במהלך שירותו בתחנה, הושעה מספר פעמים, לאחר שנעדר משיעורי לשון של אבשלום קור ואף נרדם בשידור. עם זאת, המשיך רונן לשדר בתחנה גם לאחר שחרורו. במשך שנים הגיש את תוכנית המוזיקה היומית "הבחירות" בגלגלצ. בעבר הגיש את מצעדי המוזיקה השבועיים של גלגלצ. בעשור הראשון של המאה ה-21 הגיש מספר פעמים את מצעד הפזמונים הבינלאומי השנתי ואת מצעד הפזמונים העברי השנתי, לצדה של הדר מרקס. בתקופה בה שודר המצעד של גלגלצ בערוץ 3, שידר אותו לצדה של ימית סול. כן רשם הופעות טלוויזיוניות נוספות, כשהגיש פינות מוזיקה בערוץ 10, והצטרף לזמן קצר לתוכנית הנוער "אקזיט".
בסוף שנת 2009 הודיע רונן בראיון כי בכוונתו לסיים את תפקידו כשדר של המצעד השבועי בגלגלצ, אולם ימשיך בתפקידו בתוכנית היומית "הבחירות". לאחר שידור "מצעד העשור הבינלאומי" של גלגלצ ב-31 בדצמבר 2009, סיים רונן את תפקידו כשדר של המצעד השבועי, תפקיד אותו מילא כעשר שנים. את מקומו בשידור המצעד תפסה הדר מרקס.
ב-2010, לאחר 13 שנות שידור בגלי צה"ל ובגלגלצ, הודיע רונן על עזיבתו את התחנה הצבאית ועל הצטרפותו לרדיו תל אביב, שם הוא הגיש תוכנית יומית וכן משמש כעורך המוזיקלי הראשי של התחנה. ב-25 באפריל 2010 החל להגיש ברדיו תל אביב את התוכנית "חי מתל אביב", ביחד עם עופרי פרישקולניק. בנוסף, שימש כמנהל התוכניות של רדיו תל אביב, זאת במקביל לתפקידו כעורך המוזיקלי הראשי שלה.
במאי 2023 הצטרף לתחנת הרדיו eco99fm כשדרן בתוכנית צהריים יומית.
לרונן תואר בפסיכולוגיה וניהול מאוניברסיטת תל אביב. בנוסף לעבודתו ברדיו, ניהל את פורטל תעשיית הקולנוע והטלוויזיה "קולנוען", וכן עוסק בקריינות פרסומות.
החל מ-2005 מדבב רונן את דמותו של תום בסרטוני אתר האינטרנט "בריינפופ".
הערות שוליים

↑  ערן בר-און, עמרי רונן מצטרף לרדיו תל-אביב, באתר ynet, 14 במרץ 2010
פוטרקאסט

| --- | --- |
המקום בו מגלים את הקסם
המקום בו מגלים את הקסם
 מבוסס על:  הארי פוטר
 שיר הנושא:  קאבר לנעימת הנושא Hedwig's Theme של סרטי הארי פוטר
 סוגה:  arts podcast 
 יוצרים:  מורן קלפר
 מנחים:  מורן קלפר
 משתתפים:  אילור צחור, מיכאל תמרוב, רוני קצובר זמורה (עונות 1–2), שני סגל ברדה (עונה 3 והלאה).
 פרסים:  המקום השלישי בקטגוריית הפודקאסט העצמאי בתחרות של אתר גיקטיים לשנת 2022. המקום השני בקטגוריית התרבות בתחרות של אתר גיקטיים לשנת 2024.
 מספר עונות:  5 (מתוכננות 7, כפי מספר ספרי הסדרה)
 מספר פרקים:  104
 הפקה
 מפיק:  יותם רוזנטל
 עורכים:  יותם רוזנטל
 אורך פרק:  30-60 דקות.
 שידור
 תקופת שידור מקורית:  31/07/21–הווה (כשלוש שנים)
 קישורים חיצוניים
 אתר רשמי
 
פוטרקאסט הוא הסכת ישראלי עצמאי בתחום התרבות, העוסק בסדרת "הארי פוטר" ובחוויית הקריאה הראשונית של הסדרה.
יוצר הפודקאסט הוא מורן קלפר, המשמש גם כמנחה הפודקאסט, לצידם של חברי הפאנל השונים. הפודקאסט החל את שידורו ביולי 2021, ואחת לשבועיים מתפרסם פרק. נכון לינואר 2025, הפודקאסט מונה 5 עונות, ו-104 פרקים (חלקם פרקי בונוס).
הפודקאסט זכה פעמיים בתחרות פודקאסט השנה של אתר גיקטיים – בשנת 2022, זכה במקום השלישי בקטגוריית הפודקאסט העצמאי של השנה, ובשנת 2024 זכה במקום השני בקטגוריית פודקאסט התרבות של השנה. נכון לפברואר 2025, צבר הפודקאסט מעל מיליון האזנות.
רקע

הרעיון אשר עומד מאחורי הפודקאסט, הוא רצונו של יוצר הפודקאסט, קלפר, מעריץ של סדרת הספרים "הארי פוטר", לחוות מחדש את חוויית הקריאה הראשונית בספרי "הארי פוטר". בשנת 2020, תוך כדי מגפת הקורונה, גיבש קלפר פאנל של שלושה מחבריו, שמעולם לא קראו את הארי פוטר ולא נחשפו לספויילרים משמעותיים בהקשר של הסדרה והחליטו יחד ליצור את הפודקאסט. לאחר כחצי שנה, התחילו בפועל בהקלטות ובשידור הפודקאסט. לפני כל פרק בפודקאסט כל אחד קורא בעצמו פרק או שניים מהספרים (לפי הסדר – כל עונה מלווה קריאה של אחד הספרים), ובפודקאסט עצמו הפאנל בהנחיית קלפר דנים על מה שקראו, מעלים תהיות, שאלות, ניחושים להמשך, ומנתחים יחד את התגובות והתחושות שלהם לאותם פרקים שקראו.
בעונות הראשונה והשנייה, הפאנל כלל שלושה אנשי ונשות תקשורת: אילור צחור, מיכאל תמרוב ורוני קצובר-זמורה (נכדתו של בני קצובר). בין העונה השנייה לשלישית פרשה קצובר-זמורה מהפודקאסט, בשל אילוצי לו"ז, ובמקומה הצטרפה לפאנל שני סגל ברדה.
את הפודקאסט מלוות שתי קבוצות פייסבוק (אחת ללא ספויילרים, ובה חברים גם הפאנליסטים, והשנייה מכילה ספויילרים להמשך וסגורה בפני הפאנליסטים). בכל אחת מהקבוצות אלפי חברים. בעונה החמישית נפתחה קבוצה חדשה פוטרקאסט 18+ הכוללת תכנים שירדו בעריכה ולא מתאימים לילדים.
הפודקאסט מופק ונערך בעזרתו של יותם רוזנטל, איש סאונד ומעריץ הארי פוטר שהאזין לפרק הראשון של הפודקאסט והתנדב לסייע ולערוך את הפודקאסט. הפודקאסט מוקלט כיום באולפן ההקלטה של רוזנטל והשותף שלו. רוזנטל אף אחראי למוזיקת הרקע ולכל אפקטי הסאונד בפודקאסט.
פורמט הפודקאסט

בתחילת כל פרק, קלפר המנחה נותן תקציר של הפרקים עליהם ידונו באותו פרק, ולאחר מכן חברי הפאנל משתלבים בשיחה ומנתחים את הפרקים שקראו. קלפר המנחה אינו מסגיר ספויילרים, ובאופן כללי חברי הפאנל נשמרים מלהיחשף לספויילרים אודות הסדרה, על מנת לשמור על חווית הקריאה ראשונית ככל שניתן.
אות הפתיחה והסיום של כל פרק כוללים קאבר לנעימת הנושא Hedwig's Theme (אנ') של סרטי הארי פוטר אשר נוצרה על ידי אופיר כהן, חבר של קלפר.
בסיומו של כל פרק, חברי הפאנל נחשפים לשמות של הפרקים הבאים שהם עתידים לקרוא, ועל בסיס השמות בלבד, מנסים לנחש מה יקרה בפרקים הבאים. בנוסף, בסיום הפרק, כל אחד מחברי הפאנל מדרג את הפרקים שקרא עד כה ואת מידת העניין שיש לו באותו זמן בספר – הדירוג נקרא "מדד הפוטריות", ונע בין 0 ל־10 (אם כי אחת לעונה מותרת חריגה ונתינת ציון מעל 10).
פרקי בונוס ופרקי ספיישל

בין העונות, ולעיתים גם בין פרקי העונה עצמה, ישנם פרקי בונוס ופרקי ספיישל המכילים תכנים נוספים הקשורים לפודקאסט ולהארי פוטר – חלקם פרקים המכילים ספויילרים, דוגמת פרקי ניתוח מעמיקים עם אמנון הלל, מרצה ובעל חברת הרצאות ופעילויות בנושא הארי פוטר, ובפרקים אלו הפאנל עצמו אינו משתתף, וחלקם פרקי ספיישל עם אחד או יותר מחברי הפאנל המדברים על מאחורי הקלעים של הפודקאסט.
החל מעונה שלוש, לאור פרישתה של הפאנליסטית הראשונה, רוני קצובר זמורה, בשל אילוצי לו"ז, חלק מפרקי הבונוס הם פרקים אשר מורן ויותם מקליטים עם רוני בלבד, ובהם רוני מנתחת בכל פעם מספר פרקים גדול (כמחצית מהספר).
פרקי בונוס ופרקי ספיישל > פרקי הקראה ואירועי הלייב

פרקי ספיישל מיוחדים הם פרקי הקראה – החל מהעונה הראשונה, פרק אחד או יותר, מפרקי הפודקאסט, הוא פרק בו חברי הפאנל מקריאים באולפן פרק מהספר, ודנים בו.
החל מעונה 2, פרקי הסיום/השיא של העלילה בכל ספר, הם פרקי הקראה המתרחשים באירוע לייב מול קהל – חברי הפאנל והמנחה נמצאים על במה, עם תפאורה, ומתחלקים בהקראה של הפרק מול הקהל החי. אירועי הלייב התקיימו במתחמי סינמה סיטי בנתניה ובגלילות.
אירוע הלייב הראשון של הפודקאסט, בתום עונה ראשונה, היה אירוע במסגרתו הוקרן הסרט הראשון של הארי פוטר, והפאנל צפה בו לראשונה יחד עם הקהל, ולאחר הצפייה הוקלט הפרק בו הפאנל ניתח את הסרט והשווה אותו לספר.
אירוע הלייב השני, בתום עונה שנייה, היה אירוע הקראה של פרקי הסיום של הספר השני, אל מול כ־200 צופים בקהל.
אירוע הלייב השלישי בתום עונה שלישית, היה אף הוא אירוע הקראה של פרקי הסיום של הספר השלישי, ובו השתתפו כ־300 צופים.
אירוע הלייב הרביעי בתום עונה רביעית, היה האירוע הגדול ביותר עד כה, ואליו הגיעו מעל 700 משתתפים. האירוע התקיים באולם הגדול בסינמה סיטי גלילות, והכיל תפאורה, דוכנים שונים של הארי פוטר, הגרלות מיוחדות במסגרת 'גביע האש', סרטון מאוליבר פלפס (ששיחק את ג'ורג' וויזלי בסדרה) וכן הופעה של להקה שביצעה שירי רוק שנכתבו במסגרת הפודקאסט, בהשראת להקת אחיות הגורל מהספר הרביעי של הארי פוטר.
אירוע לייב נוסף התקיים בפרק הראשון של העונה החמישית, במתכונת שונה – מבחינת התוכן היה מדובר בפרק רגיל, שבו חברי הפאנל מדברים על הפרקים שקראו ומנתחים אותם, אלא שהפרק לא הוקלט באולפן אלא באולם לפני קהל חי של מאות אנשים.
באמצע העונה החמישית, נערך אירוע נוסף בסינמה סיטי ירושלים, באותו פורמט בו התקיים אירוע פתיחת העונה: חברי הפאנל קראו מראש שלושה פרקים, והקליטו פרק מול קהל חי. באירוע השתתפה גם רוני קצובר-זמורה כפאנליסטית עבר אורחת. באירוע צוין גם "יום ההולדת" השלישי של הפודקאסט.
בסוף העונה החמישית נערכו שני אירועי לייב יום אחרי יום, בהיכל התרבות בפתח תקווה - האירוע הראשון היה אירוע הקראה על הבמה עצמה, והאירוע השני למחרת היה אירוע לייב במתכונת פרק אולפן כפי שהתקיים בתחילת ובאמצע העונה - הפאנל קראו את שני הפרקים האחרונים בספר מבעוד מועד, ועל הבמה מול הקהל החי הקליטו פרק אולפן.
חסויות

בתחילת דרכו כפודקאסט עצמאי, חברי הפאנל והמנחה ספגו את כל עלויות ההפקה על עצמם, והמודל לא היה כלכלי. החל מאירוע הסיום של העונה הראשונה, החל הפודקאסט לקבל חסויות מעסקים הקשורים לתחום של הארי פוטר. בנוסף, החל מעונה 3 הפודקאסט מפעיל גם עמוד פטריאון (אשר החל מעונה 5 נקרא פוטרקאסט+), ותומכי הפטריאון מהווים גם הם מקור הכנסה כלכלי לצורך המשך קיום הפודקאסט. התומכים בפטריאון זוכים לקבל תוכן נוסף אשר לא מועלה לפלטפורמות השונות בהן משודר הפודקאסט – תכנים בלעדיים כפיספוסים, מאחורי הקלעים של הפקת הפודקאסט, פרקי הקראה אישיים של חברי הפאנל, אירועים לתומכים בלבד ועוד. החל מ-2024 ניתן לצפות בתכני הפטריאון גם מעמוד מיוחד בספוטיפיי, פוטרקאסט+, שנעול בפני מי שאינו מנוי.
הפרקים > עונה ראשונה - הארי פוטר ואבן החכמים

| מספר הפרק | מספר הפרק בעונה | הפרקים בספר בהם הפרק עוסק | תאריך פרסום | אורך הפרק | הערות |
| --- | --- | --- | --- | --- | --- |
| 1 | 1 | הפרק הראשון | 31/07/21 | 34:03 | פורסם בתאריך זה כיוון שהוא יום ההולדת של הארי פוטר |
| 2 | 2 | 2-3 | 14/08/21 | 34:24 |  |
| 3 | 3 | 4-5 | 28/08/21 | 36:50 |  |
| 4 | 4 | 6-7 | 11/09/21 | 42:19 |  |
| 5 | 5 | 8-9 | 25/09/21 | 39:45 |  |
| 6 | 6 | 10-11 | 09/10/21 | 47:32 |  |
| 7 | 7 | 12 | 23/10/21 | 37:50 |  |
| 8 | 8 | 13-14 | 06/11/21 | 48:10 |  |
| 9 | 9 | 15 | 20/11/21 | 32:47 |  |
| 10 | 10 | 16 | 11/12/21 | 1:00:36 | פרק הקראה באולפן |
| 11 | 11 | 17 | 25/12/21 | 51:35 | פרק רגיל אחרון לעונה |
| 12 | 12 | הסרט הראשון | 08/01/22 | 44:56 | פרק ספיישל באירוע הקרנה לייב |
הפרקים > עונה שנייה - הארי פוטר וחדר הסודות

| מספר הפרק | מספר הפרק בעונה | הפרקים בספר בהם הפרק עוסק | תאריך פרסום | אורך הפרק | הערות |
| --- | --- | --- | --- | --- | --- |
| 13 | 1 | 1-2 | 05/02/22 | 44:16 |  |
| 14 | 2 | 3-4 | 19/02/22 | 55:07 |  |
| 15 | 3 | 5 | 05/03/22 | 45:09 |  |
| 16 | 4 | 6-7 | 19/03/22 | 50:37 |  |
| 17 | 5 | 8-9 | 02/04/22 | 48:13 |  |
| 18 | 6 | 10-11 | 16/04/22 | 1:10:27 |  |
| 19 | 7 | 12 | 30/04/22 | 43:08 |  |
| 20 | ספיישל 1 | רוני-קאסט | 07/05/22 | 20:07 | שיחה של רוני עם קלפר |
| 21 | ספיישל 2 | צחור-קאסט | 14/05/22 | 20:00 | שיחה של אילור עם קלפר |
| 22 | ספיישל 3 | מיכאל-קאסט | 21/05/22 | 15:36 | שיחה של מיכאל עם קלפר |
| 23 | ספיישל 4 | סוד הקסם | 28/05/22 | 1:16:07 | ניתוחים ספרותיים של הסדרה עם אמנון הלל |
| 24 | 8 | 13 | 05/06/22 | 50:58 | פרק הקראה באולפן |
| 25 | 9 | 14-15 | 18/06/22 | 52:40 | רוני נעדרה מפרק זה |
| 26 | 10 | 16 | 02/07/22 | 39:45 | רוני נעדרה מפרק זה |
| 27 | 11 | 17 | 23/07/22 | 1:14:27 | פרק הקראה באירוע סיום בלייב: חלק ראשון |
| 28 | 12 | 18 | 30/07/22 | 1:02:52 | פרק הקראה באירוע סיום בלייב: חלק שני |
| 29 | 13 | הסרט השני | 13/08/22 | 22:38 | ניתוח הסרט השני |
| 30 | ספיישל 5 | סוד הקסם | 27/08/22 | 1:01:17 | ניתוחים ספרותיים של הספר, עם אמנון הלל |
| 31 | ספיישל 6 | הפאנליסטית החדשה | 10/09/22 | 33:37 | שני סגל ברדה, הפאנליסטית החדשה, נחשפת |
הפרקים > עונה שלישית - הארי פוטר והאסיר מאזקבאן

| מספר הפרק | מספר הפרק בעונה | הפרקים בספר בהם הפרק עוסק | תאריך פרסום | אורך הפרק | הערות |
| --- | --- | --- | --- | --- | --- |
| 32 | 1 | 1-2 | 01/10/22 | 1:05:55 |  |
| 33 | 2 | 3-4 | 15/10/22 | 58:43 |  |
| 34 | ספיישל 1 | נפרדים מהאגריד | 22/10/22 | 47:38 | פרק לרגל מותו של רובי קולטריין, השחקן של האגריד. הפרק הוקלט עם אמנון הלל. |
| 35 | 3 | 5 | 29/10/22 | 53:25 |  |
| 36 | 4 | 6-7 | 12/11/22 | 56:36 |  |
| 37 | 5 | 8-9 | 26/11/22 | 49:36 |  |
| 38 | ספיישל 2 | רוניקאסט 1 | 03/12/22 | 58:12 | ספיישל עם פאנליסטית העבר רוני – ניתוח החצי הראשון של הספר השלישי |
| 39 | 6 | 10 | 11/12/22 | 54:40 |  |
| 40 | 7 | 11-12 | 24/12/22 | 1:02:24 |  |
| 41 | ספיישל 3 | סוד הקסם | 31/12/22 | 30:33 | ניתוח ספרותי עם אמנון הלל, של החצי הראשון של הספר |
| 42 | 8 | 13-14 | 07/01/23 | 1:03:18 |  |
| 43 | 9 | 15 | 21/01/23 | 47:28 |  |
| 44 | 10 | 16 | 04/02/23 | 38:04 |  |
| 45 | 11 | 17-18 | 18/02/23 | 1:00:14 | פרקי הקראה באולפן |
| 46 | 12 | 19-20 | 04/03/23 | 1:06:15 | פרקי הקראה באולפן |
| 47 | 13 | 21 | 25/03/23 | 1:30:57 | פרק הקראה באירוע סיום בלייב: חלק ראשון |
| 48 | 14 | 22 | 01/04/23 | 1:03:24 | פרק הקראה באירוע סיום בלייב: חלק שני |
| 49 | ספיישל 4 | רוניקאסט 2 | 15/04/23 | 54:20 | ספיישל עם פאנליסטית העבר רוני – ניתוח החצי השני של הספר השלישי |
| 50 | 15 | הסרט השלישי | 29/04/23 | 31:17 | אירוע תומכי פטריאון בלייב – צפייה בסרט, וניתוחו בהשוואה לספר |
| 51 | ספיישל 5 | סוד הקסם | 13/05/23 | 31:47 | ניתוח ספרותי של הספר, עם אמנון הלל |
| 52 | ספיישל 6 | מאחורי הקלעים | 27/05/23 | 1:00:22 | פרק מאחורי הקלעים של הפודקאסט, עם קלפר כמרואיין |
הפרקים > עונה רביעית - הארי פוטר וגביע האש

| מספר הפרק | מספר הפרק בעונה | הפרקים בספר בהם הפרק עוסק | תאריך פרסום | אורך הפרק | הערות |
| --- | --- | --- | --- | --- | --- |
| 53 | 1 | 1-3 | 03/06/23 | 57:45 |  |
| 54 | 2 | 4-6 | 17/06/23 | 1:13:13 |  |
| 55 | ספיישל 1 | סוד הקסם | 24/06/23 | 36:28 | ניתוח ספרותי של תחילת הספר הרביעי, עם אמנון הלל |
| 56 | 3 | 7-9 | 01/07/23 | 1:17:05 |  |
| 57 | 4 | 10-11 | 15/07/23 | 48:39 |  |
| 58 | 5 | 12-13 | 29/07/23 | 59:22 |  |
| 59 | 6 | 14-15 | 12/08/23 | 1:04:07 |  |
| 60 | 7 | 16-17 | 26/08/23 | 42:50 |  |
| 61 | 8 | 18-19 | 09/09/23 | 1:19:57 |  |
| 62 | 9 | 20 | 25/09/23 | 1:01:35 | פרק הקראה באולפן, המשימה הראשונה |
| 63 | ספיישל מלחמה 1 | ראיון עם גילי בר-הלל | 14/10/23 | 37:44 | ראיון מצולם עם גילי בר-הלל, מתרגמת הסדרה, מאירוע הוגיקון הראשון |
| 64 | 10 | 21-22 | 28/10/23 | 1:29:29 | פרק מיוחד שצולם והוקלט בחדר משחקי תפקידים, מעט לפני מלחמת חרבות ברזל |
| 65 | ספיישל מלחמה 2 | מאבק ותקווה, עם סוד הקסם | 04/11/23 | 1:07:46 | השוואה בין סדרת הארי פוטר למציאות בישראל, עם אמנון הלל |
| 66 | 11 | 23 | 11/11/23 | 1:10:48 | מיכאל נעדר מהפרק, במקומו השתתפה דרך הזום רוני קצובר זמורה |
| 67 | ספיישל מלחמה 3 | רידיקולוס - על הומור, עם סוד הקסם | 18/11/23 | 46:07 | ניתוח ההומור והתקווה בסדרה, לרגל המצב בישראל, עם אמנון הלל |
| 68 | 12 | 24-25 | 25/11/23 | 1:09:44 | מיכאל נעדר מהפרק, במקומו השתתפה דרך הזום רוני קצובר זמורה |
| 69 | 13 | 26 | 09/12/23 | 1:35:01 | פרק הקראה באולפן, המשימה השנייה. |
| 70 | 14 | 27-28 | 16/12/23 | 1:07:23 |  |
| 71 | 15 | 29-30 | 30/12/23 | 1:06:39 |  |
| 72 | 16 | 31-32 | 06/01/24 | 1:29:07 | פרקי הקראה באולפן |
| 73 | 17 | 33-34 | 27/01/24 | 1:51:50 | פרקי הקראה באירוע הלייב: חלק ראשון |
| 74 | 18 | 35 | 03/02/24 | 1:17:08 | פרק הקראה באירוע הלייב: חלק שני |
| 75 | 19 | 37-38 | 17/02/24 | 1:26:55 | פרק סיום העונה והספר |
| 76 | 20 | הסרט הרביעי | 02/03/24 | 46:22 | אירוע לייב לתומכי הפטריאון – צפייה בסרט וניתוח שלו |
| 77 | ספיישל 2 | סוד הקסם | 09/03/24 | 50:26 | ניתוח ספרותי של הספר הרביעי, עם אמנון הלל |
| 78 | ספיישל 3 | רוניקאסט | 16/03/24 | 49:43 | ספיישל עם פאנליסטית העבר רוני – ניתוח של כל הספר |
| 79 | ספיישל 4 | הוגיקון: מאחורי הקלעים | 23/03/24 | 37:53 | מאחורי הקלעים של הפקת אירוע הוגיקון 2: קרב הבתים המרובע, עם אמנון הלל וישי קופרמן |
הפרקים > עונה חמישית - הארי פוטר ומסדר עוף החול

| מספר הפרק | מספר הפרק בעונה | הפרקים בספר בהם הפרק עוסק | תאריך פרסום | אורך הפרק | הערות |
| --- | --- | --- | --- | --- | --- |
| 80 | 1 | 1-3 | 06/04/24 | 1:47:19 | פרק אולפן לייב, מול קהל חי (לא פרק הקראה) |
| 81 | 2 | 4-5 | 20/04/24 | 1:03:11 |  |
| 82 | 3 | 6-7 | 04/05/24 | 50:07 |  |
| 83 | 4 | 8 | 18/05/24 | 45:43 |  |
| 84 | 5 | 9-10 | 26/05/24 | 1:10:57 | פורסם שבוע לאחר הפרק הקודם בניגוד לקצב הרגיל. |
| 85 | 6 | 11-12 | 08/06/24 | 1:04:42 |  |
| 86 | 7 | 13-14 | 16/06/24 | 1:14:15 |  |
| 87 | 8 | 15-16 | 29/06/24 | 1:07:15 |  |
| 88 | 9 | 17-18 | 06/07/24 | 1:03:09 |  |
| 89 | ספיישל 1 | 1-18 | 07/07/24 | 25:08 | רוניקאסט - רוני מדברת עם קלפר על הקריאה שלה את הספר עד פרק 18, הכנה לקראת האירוע בירושלים בו גם היא משתתפת. |
| 90 | ספיישל 2 | הספר הראשון, פרקים 1-9 | 23/07/24 | 1:09:41 | ספיישל "מבצע סבתא" - קלפר משוחח ורד טרומר, שלא קראה מעולם הארי פוטר, על החצי הראשון של הספר הראשון, אותו קראה לראשונה לקראת הקלטת הפרק. |
| 91 | 10 | 19-21 | 03/08/24 | 1:37:43 | פרק אולפן לייב, מול קהל חי (לא פרק הקראה) שהוקלט בירושלים. |
| 92 | 11 | 22-23 | 22/08/24 | 1:02:31 |  |
| 93 | 12 | 24-25 | 31/08/24 | 1:10:10 |  |
| 94 | 13 | 26-27 | 14/09/24 | 1:02:25 |  |
| 95 | ספיישל 3 | ראיון עם גילי בר הלל | 28/09/24 | 27:48 | ראיון שבוצע עם גילי בר הלל בכנס הוגיקון בספטמבר 2024. |
| 96 | 14 | 28 | 30/09/24 | 1:42:32 | פרק הקראה באולפן |
| 97 | 15 | 29-30 | 25/10/24 | 57:13 |  |
| 98 | 16 | 31-32 | 02/11/24 | 38:32 |  |
| 99 | 17 | 33 | 09/11/24 | 48:27 | פרק הקראה באולפן |
| 100 | 18 | 34 | 15/11/24 | 58:22 | פרק הקראה באולפן |
| 101 | 19 | 35 | 14/12/24 | 58:46 | פרק הקראה בלייב בהיכל התרבות פתח תקווה (חלק ראשון) |
| 102 | 20 | 35 | 21/12/24 | 39:41 | פרק הקראה בלייב בהיכל התרבות פתח תקווה (חלק שני) |
| 103 | 21 | 36 | 28/12/24 | 55:31 | פרק הקראה בלייב בהיכל התרבות פתח תקווה (חלק שלישי) |
| 104 | 22 | 37-38 | 21/01/2025 | 1:28:07 | פרק אולפן מול קהל חי בהיכל התרבות פתח תקווה. פרק סיום העונה והספר. |
| 105 | 23 | הסרט החמישי | 01/02/2025 | 39:44 | ניתוח הסרט החמישי |
| 106 | ספיישל 4 - רוניקאסט | 19-38 | 08/02/25 | 41:01 | רוני קצובר מסיימת את הספר החמישי |
| 107 | ספיישל 5 - מבצע סבתא חלק שני | הספר הראשון, פרקים 10-17 | 25/02/25 | 53:13 | ספיישל "מבצע סבתא" חלק שני - קלפר משוחח ורד טרומר, שלא קראה מעולם הארי פוטר, על החצי השני של הספר הראשון, אותו קראה לראשונה לקראת הקלטת הפרק. |
| 108 | ספיישל 6 - אמנון הלל | כל הספר החמישי | יפורסם בקרוב | יפורסם בקרוב | אמנון הלל מסכם ומנתח ספרותית את הספר החמישי |
הוגיקון

שיתוף פעולה בין צוות פוטרקאסט(לא כולל הפאנל כי הכנס מכיל ספויילרים), לבין אמנון הלל, מרצה על סדרת הארי פוטר, וישי קופרמן, מחבר ספרי חידות על הארי פוטר, הביא להפקת כנס ראשון מסוגו בישראל שעוסק אך ורק בעולם התוכן של הארי פוטר (להבדיל מכנסי פנטזיה ומדע בדיוני אחרים המכילים תכנים משלל עולמות התוכן הספרותיים והקולנועיים בתחום - כגון כנס אייקון, כנס מיתופיה וכנס עולמות). הכנס נקרא הוגיקון - כנס הקוסמים והמכשפות בישראל, כאשר הוגיקון היא הלחם בסיסים ומחבר בין השם של בית הספר לקוסמים בסדרה - הוגוורטס, לבין הסיומת קון הנהוגה בכנסים מסוג זה, והיא קיצור של המילה האנגלית convention (בעברית - כנס).
הכנס הראשון נערך ב-8 באוגוסט 2023, והתקיים בסינמה סיטי נתניה. באירוע נערכו הרצאות שונות בנושא הסדרה, וכמו כן נערך ראיון של קלפר עם גילי בר-הלל, מתרגמת הסדרה לעברית. בנוסף נערך חידון הארי פוטר, והתבצעה הגרלה בין כל משתתפי הכנס על טיסה ללונדון וסיור באולפני הארי פוטר.
כנס שני מבית הוגיקון נערך בתחילת אפריל 2024, ובשל העובדה שהכרטיסים לאירוע הראשון בכנס זה אזלו במהירות, פתחו מארגני הכנס כנס נוסף זהה יום לאחר מכן. גם אירועים אלו התרחשו בסינמה סיטי בנתניה. מוטיב הכנס היה קרב בין בתי הוגוורטס השונים, והוא נקרא קרב הבתים המרובע. כלל משתתפי הכנס נדרשו בעת קניית הכרטיס, לבחור בית אליו ישוייכו בכנס, ובמהלך הכנס התחרו הבתים זה בזה במגוון משימות עד לניצחון אחד הבתים - במתכונת התחרות בסדרה עצמה בין בתי הוגוורטס השונים.
כנס שלישי מבית הוגיקון, התקיים ב-5-6 בספטמבר 2024, בהיכל התרבות בפתח תקווה. הכנס התקיים במשך יומיים, וכלל הרצאות, פעילויות וחידונים. בין המרצים בכנס שהעבירו הרצאות הקשורות לעולם הקסם של הארי פוטר היו גיורא חמיצר, גילי בר-הלל ומאירה ברנע-גולדברג.
הערות שוליים

↑  מערכת האתר, אתם בחרתם: אלו הפודקאסטים הטובים ביותר לשנת 2022, באתר Geektime, ‏03/01/23
↑  עידן בן טובים, אתם בחרתם: אלו הפודקאסטים הטובים ביותר של השנה, באתר Geektime, ‏07/03/24
↑  מיליון האזנות לפוטרקאסט, ‏16/02/25
1 2 3  אור אליעז, איך "פוטרקאסט" הפך לאחד הפודקאסטים האהובים בישראל? פרק 32 עם מורן קלפר, באתר ספוטיפיי - פודקאסט "איך עושים פודקאסט", ‏ינואר 2023
↑  פאולה רוזנברג, ביקורת פודקאסט במוסף שישבת, באתר ישראל היום, ‏04/08/22
↑  קבוצת מדברים על פוטרקאסט, באתר פייסבוק
↑  מדברים על פוטרקאסט - קבוצת הספויילרים, באתר פייסבוק
↑  אמנון הלל, סוד הקסם בפוטרקאסט, באתר סוד הקסם
↑  אסף הדר, מה יותר טוב: הסרטים או הספרים של "הארי פוטר"?, באתר ישראל היום, ‏16/01/24
↑   בראי של ינפתא (שיר מקורי), שירה: נועם כליפה, מילים: מורן קלפר, יותם רוזנטל ונועם כליפה, שיר  באתר יוטיוב, 11 בנובמבר 2023
↑  בשיר השני שהופק ובוצע על ידי להקת "חיות הגורל" ניתן לצפות בביצוע שלו על הבמה באירוע הלייב של עונה 4, בספוטיפיי - פרק 17, עונה 4, 4:15-09:15
↑  כתבה בחדשות 12 על אירוע ההקראה בעונה 5 של פוטרקאסט, באתר פייסבוק, ‏10 בדצמבר 2024
↑  ראיון עם גילי בר הלל במסגרת כנס הוגיקון הראשון, באתר ספוטיפיי, ‏14/10/23
צוות פוטרקאסט המקורי- עונות 1-2, מימין לשמאל- מיכאל תמרוב, מורן קלפר, אילור צחור ורוני קצובר זמורה
צוות פוטרקאסט החל מעונה 3, מימין לשמאל- אילור צחור, מיכאל תמרוב, שני סגל ומורן קלפר
תמונות מאירוע פתיחת העונה החמישית של הפודקאסט פוטרקאסט
תמונות מאירוע סיום העונה הרביעית של הפודקאסט פוטרקאסט
תמונות מאירוע סיום העונה השלישית של הפודקאסט פוטרקאסט
תמונות מאירוע סיום העונה השנייה של הפודקאסט פוטרקאסט
תמונות מאירוע סיום העונה הראשונה של הפודקאסט פוטרקאסט
עוגת יום הולדת 3 לפוטרקאסט - עוגת ערך הוויקיפדיה של הפודקאסט
עוגת יום הולדת לפוטרקאסט בסגנון העוגה האייקונית של האגריד להארי פוטר בסרט הראשון
מימין לשמאל: יותם רוזנטל, מורן קלפר, אילור צחור, רוני קצובר-זמורה, שני סגל-ברדה ומיכאל תמרוב
הדיונון הענק באגם של הוגוורטס - תפאורה בכנס הוגיקון 2, ספטמבר 2024, פתח תקווה
הרעגוג האקרומנטולה ביער האסור - תפאורה בכנס הוגיקון 2, ספטמבר 2024, פתח תקווה
המכונית של ארתור וויזלי בתוך הערבה המפליקה - תפאורה בכנס הוגיקון השני, ספטמבר 2024, פתח תקווה
שולחן השיקויים של סנייפ, תפאורה בכנס הוגיקון השני, ספטמבר 2024, פתח תקווה
מגילת הוגיקון, בכנס הוגיקון השני, ספטמבר 2024, פתח תקווה
מורן קלפר וישי קופרמן מראיינים את מתרגמת הארי פוטר לעברית גילי בר הילל, כנס הוגיקון 2, ספטמבר 2024, פתח תקווה
מורן קלפר מראיין את גיורא חמיצר על השפעת סדרת הארי פוטר על יצירותיו, בכנס הוגיקון 2, ספטמבר 2024, פתח תקווה
קוסקוס דובי סולאווסי

| קוסקוס דובי סולאווסי |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-קוסקוס
משפחה:: קוסקוסיים
סוג:: קוסקוס דובי
מין:: קוסקוס דובי סולאווסי
שם מדעי
 Ailurops ursinus ‏טמינק, 1824
תחום תפוצה


קוסקוס דובי סולאווסי (שם מדעי: Ailurops ursinus), הוא מין כיסאי גדול וכבד דמוי דוב בסוג קוסקוס דובי שאנדמי לאי סולאווסי ולמספר איים סביבו במרכז אינדונזיה. הוא תואר מדעית בשנת 1824 על ידי הזואולוג ההולנדי קונרד יאקוב טמינק, והוא המין הגדול ביותר במשפחת הקוסקוסיים ובתת-סדרת דמויי-קוסקוס. לצד קוסקוס גמדי סולאווסי, מין זה מייצג את טווח התפוצה המערבי ביותר של יונקי הכיס.